title: Salt Lake City
text: Salt Lake City (en aragonés literalment Ciudat d'o Laco Salato) ye a capital y mayor ciudat d'o estato d'Utah, en os Estaus Unius. A día 1 de chulio de 2008 a suya población yera de 181.698 habitants en a ciudat y una mica más de dos millons d'habitants contando l'aria metropolitana que forma chunto a las ciudatz vecinas.
  
  Fue fundata en 1847 por os Santos d'os Zaguers Días, ilesia dirichita por ixas envueltas por Brigham Young. Ye chusto a o sudeste d'o Gran Laco Salato (Great Salt Lake). Ye seu central d'a Ilesia de Chesucristo d'os Santos d'os Zaguers Días, tamién conoixitos como mormons.
  
  Como seu d'a ilesia mormona, a ciudat encara conserva muitas construccions que se facioron quan plegoron ta ista tierra en 1847, por eixemplo, a Casa d'o Leyón (en anglés Lion House) como se li coneixeba a o profeta Young, l'Aldeya Deseret (Deseret Village), y mas que mas o templo de Salt Lake City. A ilesia mormona tamién tién o centro de rechistro familiar más gran d'o mundo, con servicios sin garra coste ta o publico.
  
  A mas d'estar a capital d'una relichión mundial, Salt Lake City tién una d'as mayors industrias finacieras d'os Estaus Unius.
  
  Esportes 
  Salt Lake City ye a seu de l'equipo d'o baloncesto profesional Utah Jazz d'a NBA (sieglas en anglés d'a National Basketball Association) dende l'anyo 1979. Tamién tien equipos profesionals de hockey chelo, fútbol y béisbol.
  
  Competicions esportivas 
  En l'hibierno de 2002 Salt Lake City estió a ciudat a on se celebroron os Chuegos Olimpicos d'hibierno en a suya XIX edición.
  
  Referencias 
  
  Localidaz de Utah
  Ciudaz seus d'os Chuegos Olimpicos d'hibierno